Nacionalni spomenici u Konjicu

Na listi nacionalnih spomenika kulture Bosne i Hercegovine za opštinu Konjic se nalaze slijedeći spomenici:
 
* Arheološki spomenici u sklopu Parka na Vardi ispod Društvenog doma. 
* Blatačko jezero sa dijelom kanjona rijeke Rakitnice, prahistorijskim grobnim gomilama, nekropolama sa stećcima i nišanima, naselje Blace (Konjic), kulturni pejzaž
* Crkva sv Vasilija Velikog sa pokretnim naslijeđem (pet ikona), historijski spomenik. Nalazi se na lokalitetu Varda u Konjicu. Izgrađena je 1886. godine. U ratu 1992 –1995. godine objekat i unutrašnjost crkve pretrpjeli su znatna oštećenja. Ikone su nestale. Sanacija crkve je obavljena 2006.
* Dolovi-Poljice, kulturni pejzaž
* Dva stećka na lokalitetu “Gromile“ u zaseoku Račica, historijsko područje
* Čaršijska (Junuz-Čauš) džamija, graditeljska cjelina. Džamija se nalazi u staroj konjičkoj čaršiji, u neposrednoj blizini starog mosta. Prema tradiciji, gradnja ovog objekta se pripisuje izvjesnom Junuz-čaušu, a datira se u XVI vijek, mnogo prije 1579. godine. U vrijeme rata u Bosni i Hercegovini (1992-1995) džamija je više puta pogođena artiljerijskim granatama. Oštećeni su bili krovna konstrukcija, enterijer i zidovi objekta, a munara je pogođena više puta direktnim hicima.
* Franjevački samostan u Konjicu, graditeljska cjelina. Nalazi se u samom središtu naselja Konjic, na desnoj obali Neretve, ispod brda zvanog Vrtaljica, na lokalitetu u čijoj blizini su bili izgrađeni prvobitni samostan i crkva sredinom 14. stoljeća. Objekte graditeljske cjeline čine: samostanska Crkva sv. Ivana Krstitelja, samostanska zgrada, tri pomoćna objekta (vjeronaučne prostorije - dvorane) i pokretno naslijeđe. Crkva sv. Ivana Krstitelja je građena u periodu 1895-1919. godine. Zgrada današnjeg samostana izgrađena je 1939-40. godine. Za vrijeme Drugog svjetskog rata crkva je dosta stradala, ali je nakon toga više puta obnavljana. U toku ratnih djelovanja 1992-95. godine crkva i samostanska zgrada su pretrpjele znatna oštećenja. Poslije 1995. godine crkva je ponovo renovirana.
* Kozića kuća u Jaseniku, historijski spomenik
* Kuća poznata kao Trnkina kula u Argudu, historijska građevina
* Mural Zuke Džumhura
* Nekropola sa dva sačuvana stećka, selo Krupac, historijsko područje
* Nekropola sa dva sačuvana stećka, selo Lađanica, historijsko područje
* Nekropola sa stećcima Česmina glava u Odžacima, historijsko područje
* Nekropola sa stećcima Gradić u Odžacima, historijsko područje
* Nekropola sa stećcima i grobovima u Gračanima, historijsko područje
* Nekropola sa stećcima i nišanima na lokalitetu Muzga, Argud, historijsko područje
* Nekropola sa stećcima i ostaci crkve Grčka glavica u selu Biskup, historijsko područje
* Nekropola sa stećcima i ostaci srednjovjekovne crkve na lokalitetu “Crkvina“ u Razići, historijsko područje
* Nekropola sa stećcima Jesenice, Argud, historijsko područje
* Nekropola sa stećcima na lokalitetima Kaursko groblje (Ciklice) i Brdo u Vrbljanima, historijsko područje
* Nekropola sa stećcima na lokalitetu Kaursko groblje u Borcima, historijsko područje
* Nekropola sa stećcima na lokalitetu Križevac u Doljanima, historijsko područje
* Nekropola sa stećcima na lokalitetu Kunja u selu Argud, historijsko područje
* Nekropola sa stećcima na lokalitetu Mašeti u području zaseoka Velika, Bradina, historijsko područje
* Nekropola sa stećcima na lokalitetu Ograda (Vlah), historijsko područje
* Nekropola sa stećcima na lokalitetu Ravnice u Dubočani, historijsko područje
* Nekropola sa stećcima Poljice, lokalitet Veliko Jezero, historijsko područje
* Nekropola sa stećcima u Glavatičevu, lokalitet Gajine, historijsko područje
* Nekropola sa stećcima, na lokalitetu „Dub“, selo Bulatovići, historijsko područje
* Nekropola sa stećcima, na lokalitetu „Greblje“, selo Tuhobići, historijsko područje
* Nekropola sa stećcima, nišanima i krstačama u Gornjoj Bradini, historijsko područje
* Nekropola sa stećcima, selo Ribari, historijsko područje
* Nekropola sa stećcima, selo Zukići, historijsko područje
* Nekropole sa stećcima u selu Čičevo, povijesno područje
* Obri, historijsko područje
* Stari kameni most u Konjicu, historijska građevina. Sagrađen je 1683. U drugom svjetskom ratu je srušen i obnovljen 1975. Nova rekonstrukcije je urađena 2009. sredstvima Vlade Republike Turske i Vlade Federacije BiH.
* Prahistorijski tumulus i nekropola sa stećcima na lokalitetu Dabića (Velika) poljana, na obroncima planine Bahtijevice, historijsko područje
* Pravoslavna crkva Svetih apostola Petra i Pavla u Borcima, istorijska građevina
* Prirodno i historijsko područje u selu Gorani
* Repovačka džamija, graditeljska cjelina
* Lukomir (Konjic) (Gornji Lukomir), kulturni krajolik
* Stara džamija u Gornjoj Mahali, Seonica, historijska građevina
* Tekijska (Muhamed-Mehmed-Čauševa) džamija, graditeljska cjelina
* Armijska ratna komanda (ARK/D-0) u Konjicu, graditeljska cjelina
* Zbirka drvorezbarskih proizvoda poznata kao muzej «Mulićev-Rekord», pokretno dobro
* Zbirka namještaja porodice Nikšić, vlasništvo Armina Nikšića, pokretno dobro
* Zbirka namještaja porodice Nikšić, vlasništvo Besima Nikšića, pokretno dobro
* Šantića vila u Borcima, mjesto i ostaci historijske građevine
* Odžakovića kula u Odžacima, historijska građevina 
## Reference